open-index/open-wikipedia-markdown huggingface dataset:
Α1 Κατηγορία υδατοσφαίρισης ανδρών 2024-2025

To πρωτάθλημα Α1 πόλο ανδρών της περιόδου 2024-25 είναι το 39ο πρωτάθλημα Α1 Εθνικής κατηγορίας, το 77ο στην ιστορία της α' κατηγορίας και το 93ο πανελλήνιο πρωτάθλημα. Το πρωτάθλημα εκκινεί στις 12 Οκτωβρίου. Μετέχουν συνολικά 16 ομάδες χωρισμένες σε δύο ομίλους των 8 ομάδων. 

Μετά την διαδικασία των πλέι άουτ, υποβιβάστηκαν στην Α2, Ν.Ε. Πατρών και Α.Ε.Κ..

Πρωταθλητής αναδείχθηκε στις 24 Μαΐου για **18η** φορά αήττητος, **13η** συνεχόμενη και **39η** φορά στην ιστορία του, ο Ολυμπιακός, επικρατώντας της Βουλιαγμένης με 3-0 στους τελικούς. 

## Συμμετέχουσες ομάδες
Από το 1949 και το πρώτο πρωτάθλημα με βαθμολόγηση

## Α' φάση
Μετέχουν 16 ομάδες που σύμφωνα με την προκήρυξη της Κ.Ο.Ε., στην πρώτη φάση θα χωριστούν σε δύο ομίλους των οκτώ ομάδων. Οι ομάδες αγωνίζονται μεταξύ τους σε δύο γύρους εντός και εκτός έδρας. Έπειτα από 14 αγωνιστικές ημέρες, οι τέσσερις πρώτοι από κάθε όμιλο θα απαρτίσουν τον όμιλο G1 ενώ οι τέσσερις τελευταίες ομάδες τον όμιλο G2

### Α' όμιλος

### Β' όμιλος

## Β' φάση

### G1

### G2

## Πλέι-ιν

## Πλέι άουτ

## Πλέι οφ

### Προημιτελικά

### Ημιτελικά

### Θέσεις 5-8

### Θέσεις 5-6

### Μικροί τελικοί τρίτης θέσης

### Τελικοί Πρωταθλήματος

## Τελική Κατάταξη

## Παραπομπές


## Εξωτερικοί σύνδεσμοι - Πηγές

* Κολυμβητική Ομοσπονδία Ελλάδας - Υδατοσφαίριση koe.org.gr

Κατηγορία:Α1 εθνική κατηγορία υδατοσφαίρισης ανδρών
Κατηγορία:Υδατοσφαίριση το 2024
Κατηγορία:Υδατοσφαίριση το 2025
Κρανιοτομή

**Κρανιοτομή** (αγγ. craniotomy) είναι μια χειρουργική επέμβαση κατά την οποία μέρος του κρανίου αφαιρείται προσωρινά για να εκτεθεί ο εγκέφαλος και να πραγματοποιηθεί μια ενδοκρανιακή επέμβαση. Κατά τη διάρκεια της επέμβασης, χρησιμοποιούνται εξειδικευμένα εργαλεία για την αφαίρεση τμήματος του οστού που ονομάζεται οστικός κρημνός. Ο οστικός κρημνός αφαιρείται προσωρινά και στη συνέχεια αντικαθίσταται μετά την επέμβαση στον εγκέφαλο.

Οι πιο κοινές καταστάσεις που μπορούν να αντιμετωπιστούν μέσω αυτής της προσέγγισης περιλαμβάνουν όγκους εγκεφάλου, ανευρύσματα, αρτηριοφλεβικές δυσπλασίες, υποσκληρίδια εμπυήματα, υποσκληρίδια αιματώματα και ενδοεγκεφαλικά αιματώματα. 

Άλλες χρήσεις περιλαμβάνουν τη στερεοτακτική βιοψία εγκεφάλου (μια βελόνα οδηγείται σε μια παθολογική περιοχή έτσι ώστε ένα κομμάτι ιστού να μπορεί να αφαιρεθεί για εξέταση στο μικροσκόπιο), στερεοτακτική αναρρόφηση (αφαίρεση υγρού από αποστήματα, αιματώματα ή κύστες) και στερεοτακτική ακτινοχειρουργική (όπως ακτινοχειρουργική με Gamma Knife).

Ορισμένες διαδικασίες κρανιοτομής μπορεί να χρησιμοποιούν την καθοδήγηση υπολογιστών και απεικόνισης (μαγνητική τομογραφία ή αξονική τομογραφία) για να φτάσουν στην ακριβή θέση εντός του εγκεφάλου. Η ενδοσκοπική κρανιοτομή είναι ένας άλλος τύπος κρανιοτομής που περιλαμβάνει την εισαγωγή ενός λεπτού σωλήνα στον εγκέφαλο με φως και κάμερα στην άκρη μέσω μιας μικρής τομής στο κρανίο. Τέλος, η αποκοπή ανευρύσματος (aneurysm clipping) είναι μια άλλη χειρουργική επέμβαση που μπορεί να απαιτεί κρανιοτομή.

Οι μετεγχειρητικές επιπλοκές κρανιοτομής περιλαμβάνουν αιμορραγία, πνευμονοκέφαλο, λοίμωξη τραύματος/μαλακών μορίων, λοίμωξη οστικού κρημνού και εξωσκληρίδια αποστήματα.

Η κρανιοτομή διακρίνεται από την αποσυμπιεστική κρανιεκτομή (στην οποία ο οστικός κρημνός δεν αντικαθίσταται αμέσως, επιτρέποντας στον εγκέφαλο να αποσυμπιεστεί, μειώνοντας έτσι την ενδοκρανιακή πίεση) και από τον τρυπανισμό, τη δημιουργία οπής στο κρανίο για την πρόσβαση στον εγκέφαλο.

## Δες επίσης

* Αποσυμπιεστική κρανιεκτομή
* Τρυπανισμός

## Παραπομπές


Κατηγορία:Νευροχειρουργική
Y tu mamá también

Το ***Y tu mamá también*** (ελληνικός τίτλος: ***Θέλω και τη μαμά σου***) είναι μεξικανική δραματική ταινία δρόμου και ενηλικίωσης του 2001 σε σκηνοθεσία Αλφόνσο Κουαρόν, ο οποίος έγραψε το σενάριο μαζί με τον αδελφό του, Κάρλος. Πρωταγωνιστούν οι Ντιέγο Λούνα, Γκαέλ Γκαρσία Μπερνάλ και Μαριμπέλ Βερδού, ενώ η αφήγηση είναι του Ντανιέλ Χιμένες Κάτσο.  

Αναφέρεται σε δύο έφηβους που κάνουν ένα ταξίδι με μία γυναίκα γύρω στα είκοσι. Διαδραματίζεται το 1999 με φόντο την πολιτική και οικονομική πραγματικότητα του Μεξικού, συγκεκριμένα στο τέλος της επί επτά δεκαετίες προεδρίας του Θεσμικού Επαναστατικού Κόμματος και την άνοδο της αντιπολίτευσης με επικεφαλής τον Βισέντε Φοξ.  

Εκτός από τη σκηνοθεσία και το σενάριο της ταινίας, ο Κουαρόν την έκανε επίσης την παραγωγή με τον Χόρχε Βεργάρα και το μοντάζ μαζί με τον Άλεξ Ροδρίγες. Η ρητή απεικόνιση του σεξ, του γυμνού και της χρήσης ναρκωτικών στην ταινία κατέστησε δύσκολη την αξιολόγησή της. Έλαβε την αποδοχή των κριτικών και προτάθηκε για Καλύτερο Πρωτότυπο Σενάριο στα Βραβεία Όσκαρ και για Καλύτερη Ξενόγλωσση Ταινία στις Χρυσές Σφαίρες.

## Παραπομπές


Κατηγορία:Μεξικανικές δραματικές ταινίες
Κατηγορία:Μεξικανικές ταινίες συσχετιζόμενες με ΛΟΑΤ
Κατηγορία:Ανεξάρτητες ταινίες
Κατηγορία:Ταινίες ενηλικίωσης
Κατηγορία:Ερωτικές δραματικές ταινίες
Κατηγορία:Ταινίες δρόμου
Κατηγορία:Ταινίες τοποθετημένες στο Μεξικό
Κατηγορία:Ταινίες γυρισμένες στο Μεξικό
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Αλφόνσο Κουαρόν
Κατηγορία:Ταινίες του 2001
Διοργανώσεις Ε.Π.Σ. Σερρών 2024–25

Για την **περίοδο 2024–25**, η Ένωση Ποδοσφαιρικών Σωματείων Σερρών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Σερρών.

Η πρωταθλήτρια ομάδα της ΕΠΣ Σερρών κερδίζει την άνοδο στο Ειδικό ερασιτεχνικό πρωτάθλημα ποδοσφαίρου. Η ομάδα που ανακηρύσσεται κυπελλούχος ΕΠΣ Σερρών, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

### Α΄ Κατηγορία

Τελευταία ενημέρωση: Τελική βαθμολογία

**(Π)** Πρωταθλήτρια, **(Α)** Άνοδος, **(Υ)** Υποβιβασμός, **(ΜΚ)** Μη Κάθοδος

Πηγή:

### Β΄ Κατηγορία

#### Α΄ Όμιλος (Βόρειος)

Τελευταία ενημέρωση: Τελική βαθμολογία

**(Π)** Πρωταθλήτρια, **(Α)** Άνοδος, **(ΜΚ)** Μη Κάθοδος

Πηγή:

#### Β΄ Όμιλος (Νότιος)

Τελευταία ενημέρωση: Τελική βαθμολογία

**(Π)** Πρωταθλήτρια, **(Α)** Άνοδος, **(ΜΚ)** Μη Κάθοδος

Πηγή:

### Αγώνας μπαράζ

## Κύπελλο

Το 2024-25 διοργανώθηκε για 53η χρονιά το κύπελλο της Ε.Π.Σ.Σ. Η διοργάνωση ολοκληρώθηκε στις 10 Μαΐου 2025 με τον τελικό. Το τρόπαιο κατέκτησε ο Π.Σ. Απόλλων Παραλιμνίου.

### Τελικός

## Παραπομπές


## Εξωτερικοί σύνδεσμοι

* 
* serreslivescores.gr

Κατηγορία:Εγχώρια ποδοσφαιρικά κύπελλα 2024-2025
Κατηγορία:Εγχώρια ποδοσφαιρικά πρωταθλήματα 2024–2025
Κατηγορία:Ε.Π.Σ. Σερρών
Παραλία Θερμής Λέσβου

Η **Παραλία Θερμής** είναι παραθαλάσσιος οικισμός του Βορείου Αιγαίου στην Περιφερειακή Ενότητα Λέσβου.

## Γενικά στοιχεία
Η Παραλία Θερμής βρίσκεται στα ανατολικά παραλία της Λέσβου και το Στενό Μυτιλήνης, σε υψόμετρο 10 μέτρα ενώ απέχει περίπου 12 χλμ. βορειοδυτικά από τη Μυτιλήνη. Διαθέτει μικρό λιμανάκι για τις βάρκες και τα καΐκια των κατοίκων ενώ δίπλα του είναι ο "Παραδοσιακός Μύλος" που μαζί με τοποθεσία "Χωράφα" αποτελούν τους ανοικτούς χώρους των τοπικών εκδηλώσεων.εναλλ.=Το λιμανάκι στην Παραλία Θερμής.|αριστερά|μικρογραφία|232x232εσ|Το λιμανάκι στην Παραλία Θερμής.
Στο χωριό βρίσκεται σε ερειπωμένη κατάσταση το ιστορικό ξενοδοχείο Σάρλιτζα Παλλάς το οποίο κτίστηκε στις αρχές του εικοστού αιώνα (το 1909, σε σχέδια Γάλλων αρχιτεκτόνων, από τον Χασάν Εφέντη Μολλά Μουσταφά) και έχει φιλοξενήσει πολλές ιστορικές προσωπικότητες (όπως: Ελευθέριο Βενιζέλο, Στράτη Μυριβήλη, Παύλο Κουντουριώτη, το βασιλικό ζεύγος Παύλο και Φρειδερίκη κ.ά.). 

Η ευρύτερη περιοχή έχει μακραίωνη ιστορία αφού αποτελεί την προϊστορική τοποθεσία (Αρχαία Θερμή) και πήρε το όνομά της από τις θερμές πηγές που αναβλύζουν εκεί για αιώνες. Την περίοδο της Τουρκοκρατίας  ονομαζόταν *Σαρίλιτζα* λέξη που προέρχεται από το *"σαρί"*, (σημαίνει κίτρινο χρώμα) και *"λίτζα"*, (σημαίνει χλιαρό θεραπευτικό νερό, ιαματική πηγή).

## Διοικητικά στοιχεία
Αναφέρεται επίσημα ως ξεχωριστός οικισμός το 1961 να απογράφεται στην κοινότητα Λουτροπόλεως Θερμής. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Άγιο Γεώργιο, τη Μονή Αγίου Ραφαήλ και την Λουτρόπολη Θερμής αποτελούν την κοινότητα Λουτροπόλεως Θερμής που υπάγεται στην Δημοτική Ενότητα Λουτροπόλεως Θερμής του Δήμου Μυτιλήνης. Σύμφωνα με την απογραφή 2021 απογράφησαν 23 κάτοικοι ενώ με αυτήν του 2011 είχε 70 κατοίκους.

## Εξωτερικοί σύνδεσμοι

* «Σάρλιτζα Πάλλας» 110 χρόνια ύπαρξης...και 37 χρόνια παρακμής... από τον ιστότοπο https://www.lesvosnews.net/.

## Παραπομπές


Κατηγορία:Δήμος Μυτιλήνης
Κατηγορία:Χωριά της περιφερειακής ενότητας Λέσβου
Τουρνουά Μαυροσκούφεια 2004

Τα **Μαυροσκούφεια 2004** ήταν η 13η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του Ηρακλή. Το τουρνουά έλαβε χώρα από τις 21 έως τις 22 Σεπτεμβρίου 2004 πριν από την έναρξη της σεζόν 2004-05. Διεξήχθη στο Ιβανώφειο Κλειστό Γυμναστήριο.

## Το τουρνουά
Οι ομάδες που συμμετείχαν ήταν ο ΠΑΟΚ, ο Ηρακλής, ο Αρης και η ΜΕΝΤ. Ηταν η πρώτη συμμετοχή της ΜΕΝΤ στην ιστορία του θεσμού. Οι 4 ομάδες έδωσαν από 2 αγώνες αντί για 3 όπως τα προηγούμενα χρόνια. Με δύο νίκες και καλύτερη διαφορά από τον Άρη για μόλις ένα πόντο, ο ΠΑΟΚ κατέκτησε το 14ο Τουρνουά «Συμεών Μαυροσκούφης», χωρίς οι δύο ομάδες να συναντηθούν. Ήταν το τρίτο σερί τουρνουά για τους προπονητές Λευτέρη Κακιούση του Ηρακλή και Μπάνε Πρέλεβιτς του ΠΑΟΚ.

Στον τελευταίο αγώνα Άρη-Ηρακλή (87-69) ο Άρης είχε στην κατοχή του στην τελευταία επίθεση, αλλά ο Σωτήρης Καραποστόλου κράτησε την μπάλα στα χέρια του στο κέντρο του γηπέδου, αν και οι οπαδοί τού Άρη ζητούσαν σουτ - οι «κίτρινοι» με δίποντο θα κατακτούσαν την πρώτη θέση αντί του ΠΑΟΚ. Χωρίς νίκη στο τουρνουά η ΜΕΝΤ και ο Ηρακλής.

## Συμμετέχοντες

## Αποτελέσματα
Ιβανώφειο Κλειστό Γυμναστήριο, Θεσσαλονίκη
**1η αγωνιστική ημέρα, 21/09/04**:
* Αρης - ΜΕΝΤ  74-57 
* Ηρακλής - ΠΑΟΚ  77-63

**2η αγωνιστική ημέρα, 22/09/04**: 
*ΠΑΟΚ - ΜΕΝΤ 88-66  
*Ηρακλής - Αρης 69-87 

## Βαθμολογία

## Βραβεία
### Κορυφαίος σκόρερ τουρνουά
* ΝτεΧουάν Κόλινς (Αρης) 36π.

### MVP
* ΝτεΧουάν Κόλινς (Αρης)

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2004
Τουρνουά Μαυροσκούφεια 2005

Τα **Μαυροσκούφεια 2005** ήταν η 15η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του Ηρακλή. Το τουρνουά έλαβε χώρα από τις 3 έως τις 5 Οκτωβρίου 2005 πριν από την έναρξη της σεζόν 2005-06. Διεξήχθη στο Ιβανώφειο Κλειστό Γυμναστήριο στη Θεσσαλονίκη.

## Το τουρνουά
Οι ομάδες που συμμετείχαν ήταν ο ΠΑΟΚ, ο Ηρακλής, ο Αρης και ο ΓΣΛ. Ηταν η πρώτη συμμετοχή του ΓΣΛ και η 15η του Ηρακλή στην ιστορία του θεσμού. Μετά από πολλά χρόνια καθιερώθηκε σύστημα ημιτελικών με μικρό και μεγάλο τελικό αντί της βαθμολογίας που ίσχυε. Ο Αρης κατέκτησε το 15ο Τουρνουά «Συμεών Μαυροσκούφης» νικώντας στον τελικό τον ΠΑΟΚ. Ηταν η 4η συνεχόμενη συμμετοχή του προπονητή Μπάνε Πρέλεβιτς.

## Συμμετέχοντες

## Αποτελέσματα
Ιβανώφειο Κλειστό Γυμναστήριο, Θεσσαλονίκη
**Ημιτελικοί, 3/10/05**:
* Αρης - ΓΣΛ 85-78  
* Ηρακλής - ΠΑΟΚ 70-77    

**Μικρός τελικός, 5/10/05**: 
*Ηρακλής - ΓΣΛ 79-71

**Τελικός, 5/10/05**: 
*Αρης - ΠΑΟΚ 79-67 

## Κατάταξη

## Βραβεία
### Κορυφαίος σκόρερ τουρνουά
* Γιώργος Παυλίδης (ΓΣΛ) 36 π.
### MVP
* Αντώνης Ασημακόπουλος (Αρης) 

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2005
Τουρνουά Μαυροσκούφεια 2006

Τα **Μαυροσκούφεια 2006** ήταν η 16η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης. Το τουρνουά έλαβε χώρα από τις 19 έως τις 20 Σεπτεμβρίου 2006 πριν από την έναρξη της σεζόν 2006-07. Διεξήχθη στο Αλεξάνδρειο Μέλαθρο στη Θεσσαλονίκη.

## Το τουρνουά
Οι ομάδες που συμμετείχαν ήταν ο ΠΑΟΚ, ο Αρης, η ΑΕΛ ΓΣ και η Στρούμιτσα από τα Σκόπια. Ηταν η πρώτη φορά που από το 1991 δεν συμμετείχε ο Ηρακλής ο οποίος την προηγούμενη σεζόν υποβιβάστηκε στην Α2 και παρέμεινε ο ΓΣΛ. Ο τελευταίος συμμετείχε στο τουρνουά όπως και το 2005, αλλά με νέο όνομα *ΑΕΛ ΓΣ* μετά από συγχώνευση με την ΑΕΛ. Επίσης ήταν η πρώτη φορά μετά το 2001 που συμμετείχε ξένη ομάδα στη διοργάνωση.

Συνεχίστηκε για δεύτερη χρονιά το σύστημα ημιτελικών με μικρό και μεγάλο τελικό αντί της βαθμολογίας που ίσχυε. Ο Αρης κατέκτησε το 16ο Τουρνουά «Συμεών Μαυροσκούφης», δεύτερο συνεχόμενο, νικώντας στον τελικό τον ΠΑΟΚ. Ηταν η 5η συμμετοχή του προπονητή Μπάνε Πρέλεβιτς, ρεκόρ για το τουρνουά.

## Συμμετέχοντες

## Αποτελέσματα
Αλεξάνδρειο Μέλαθρο, Θεσσαλονίκη
**Ημιτελικοί, 19/09/06**:
* Αρης - ΑΕΛ ΓΣ 79-62 
* ΠΑΟΚ - Στρούμιτσα  80-73 

**Μικρός τελικός, 20/09/06**: 
*ΑΕΛ ΓΣ - Στρούμιτσα 71-60 

**Τελικός, 20/09/06**: 
*Αρης - ΠΑΟΚ 76-71 

## Κατάταξη

## Βραβεία
### Κορυφαίος σκόρερ τουρνουά
*  Τερέλ Καστλ 30π.
### MVP
*  Τερέλ Καστλ (Αρης) 

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2006
Ξαμπέλια Λέσβου

Τα **Ξαμπέλια** είναι πολύ μικρός παραθαλάσσιος οικισμός του Δήμου Μυτιλήνης στην Περιφερειακή Ενότητα Λέσβου.

## Γενικά στοιχεία
Τα Ξαμπέλια βρίσκονται στην ανατολική ακτή της Λέσβου και σε υψόμετρο 5 μέτρα ενώ απέχει περίπου 22 χλμ. ΒΔ. από την Μυτιλήνη και 3 χλμ. ΒΔ. από τις Νέες Κυδωνιές. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στην κοινότητα Νέων Κυδωνίων. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τις Νέες Κυδωνιές και την Σκάλα Νέων Κυδωνιών αποτελούν την ομώνυμη κοινότητα που υπάγεται στην Δημοτική Ενότητα Λουτροπόλεως Θέρμης του Δήμου Μυτιλήνης. Σύμφωνα με την απογραφή 2021 απογράφηκε 1 κάτοικος ενώ με αυτήν του 2011 είχε 13 κατοίκους.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Μονή Αγίου Ραφαήλ Λέσβου

Η **Μονή Αγίου Ραφαήλ** ή **Mονή του Aγίων Pαφαήλ, Nικολάου και Eιρήνης** βρίσκεται στο ανατολικό τμήμα της Λέσβου κοντά στην Λουτρόπολη Θερμής και απέχει 15 χιλιόμετρα βορειοδυτικά της Μυτιλήνης. 

## Γενικά στοιχεία
Το μοναστήρι βρίσκεται σε απόσταση 3 χιλιόμετρα νοτιοδυτικά από το χωριό και ιδρύθηκε το 1963, σε σημείο όπου βρισκόταν παλαιοχριστιανική βασιλική, λείψανα της οποίας υπάρχουν στην περιοχή (τοιχογραφίες, κόκκινο πλακόστρωτο δάπεδο, η εικόνα του Παντοκράτορα του 14ου αιώνα κ.ά.) και η οποία καταστράφηκε ολοσχερώς από Oθωμανούς στρατιώτες το 1463. Oι τρεις άγιοι μαρτύρησαν κατά την επιδρομή των Oθωμανών, συνοδευόμενοι στο μαρτυρικό θάνατο και από άλλους κατοίκους της περιοχής, με αφορμή μια τοπική στάση, που επέφερε την εκδικητική μανία των κατακτητών.

Η ιστορία της Μονής χωρίζεται σε τρεις περιόδους:

* από τον 10ο αιώνα έως το 1235
* από το 1433 έως το 1463 - έτος καταστροφής της από τους Τούρκους, με τελευταίο ηγούμενο τον Άγιο Ραφαήλ
* από το 1962 έως σήμερα.

Πρόκειται για γυναικεία μονή, η οποία ανεγέρθηκε και λειτουργεί προς τιμήν του Αγίου Ραφαήλ και αποτελεί ένα από τα σημαντικότερα προσκυνήματα του νησιού.

## Περιγραφή
εναλλ.=Εσωτερικό της εκκλησίας του Αγίου Ραφαήλ.|αριστερά|μικρογραφία|Εσωτερικό της εκκλησίας του Αγίου Ραφαήλ
εναλλ.=Μαρμάρινο προσκυνητάρι με τα λείψανα του Αγίου Ραφαήλ.|μικρογραφία|Μαρμάρινο προσκυνητάρι με τα λείψανα του Αγίου Ραφαήλ
Το μοναστήρι έχει τρεις εκκλησίες. Ο άνω ναός είναι καθαγιασμένος στο όνομα του Αγίου Ραφαήλ και περιέχει τα λείψανά του. Ο κάτω ναός είναι αφιερωμένος στους μάρτυρες Ραφαήλ, Νικόλαο και Eιρήνη. Περιέχει τα λείψανα των Αγίων Νικολάου, Ειρήνης και Ολυμπιάδας. Αριστερά της εισόδου του ναού βρίσκονται τα λείψανα του Αγίου Νικολάου σε μαρμάρινη λάρνακα με παράθυρο στο κάτω μέρος από το οποίο διακρίνονται. Τα λείψανα της Αγίας Ολυμπιάδας βρίσκονται σε ξύλινο κουτί στα πόδια του Αγίου Νικολάου. Δεξιά από το προσκυνητάρι του Αγίου Νικολάου υπάρχει ένα τραπέζι, πάνω του υπάρχει μια πέτρα στην οποία ακουμπούσε το κεφάλι του Αγίου Ραφαήλ στον τάφο. Δίπλα σε αυτό το τραπέζι υπάρχουν δεκανίκια που άφησαν οι προσκυνητές που έλαβαν θεραπεία εδώ, καθώς και κράνη στρατιωτών και αξιωματικών. Δεξιά από τα δεκανίκια, ένα τεράστιο πήλινο καζάνι σκάφτηκε στο έδαφος, στο οποίο κάηκε η μάρτυς Eιρήνη. Στην άκρη του ναού βρίσκονται τα λείψανά της, τα οποία είναι ορατά από το παράθυρο στο κάτω μέρος του ιερού. Ο τρίτος (υπόγειος) ναός βρίσκεται στην περιοχή όπου ζουν οι μοναχές. Βρίσκεται στη θέση του παρεκκλησίου που βρισκόταν εδώ όταν ανακαλύφθηκαν τα λείψανα του Αγίου Ραφαήλ.

## Διοικητικά στοιχεία
Απογράφεται επίσημα ως ξεχωριστός οικισμός για πρώτη φορά το 1991 στον τότε δήμο Λουτροπόλεως Θερμής. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Άγιο Γεώργιο, τη Λουτρόπολη Θερμής και την Παραλία Θερμής αποτελούν την κοινότητα Λουτροπόλεως Θερμής που υπάγεται στην Δημοτική Ενότητα Λουτροπόλεως Θερμής του Δήμου Μυτιλήνης. Σύμφωνα με την απογραφή 2021 απογράφησαν 32 μοναχές ενώ με αυτή του 2011 είχε 40 μοναχές.

## Παραπομπές


Κατηγορία:Μοναστήρια
Κατηγορία:Λέσβος
Μανταγκού

Το **Μανταγκού** (, , ) είναι γαλλική κοινότητα στο νομό του Γκαρ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Γκαρ
Επαφή (σειρά)

***Επαφή*** είναι ο τίτλος μιας ελληνικής αισθηματικής δραματικής σειράς που προβλήθηκε από τους τηλεοπτικούς δέκτες του Mega τη σεζόν 2005-2006. Το σενάριο της σειράς υπέγραψαν η Άννα Αδριανού με τον Γιάννη Μπότση, ο οποίος ανέλαβε και τη σκηνοθεσία της σειράς. Το πρωταγωνιστικό καστ αποτελούταν από τον Νίκο Σεργιανόπουλο, την Άννα Αδριανού, τον Γιώργο Καραμίχο, τη Φαίη Ξυλά, τον Φάνη Μουρατίδη και τη Κατερίνα Παπουτσάκη, ενώ μεγάλο ρόλο κρατούσαν η Λουκία Πιτσιόλα και ο Πάνος Κρανιδιώτης. Η σειρά έκανε αίσθηση κατά τη προβολή της και σημείωσε ικανοποιητικά νούμερα τηλεθέασης, παρ' όλα αυτά έχει επαναπροβληθεί σε επανάληψη απ' τον σταθμό ελάχιστες φορές για άγνωστους λόγους.

## Επισκόπηση

## Πλοκή
Η σειρά αφηγείται τρεις παράλληλες ερωτικές ιστορίες που περιστρέφονται γύρω από το τηλεφωνικό κέντρο ψυχολογικής υποστήριξης "Επαφή". Άνθρωποι που ζητούν την επαφή και άνθρωποι που τη φοβούνται, συναντιούνται...

Η Έλλη, ως ιδρύτρια του κέντρου, έχει αφιερώσει εκεί τη ζωή της. Ύστερα από το θανατηφόρο ατύχημα του άντρα της θα δώσει την καρδιά του για μεταμόσχευση. Λήπτης είναι ο Παύλος, ο οποίος έναν χρόνο μετά αποφασίζει να στείλει ένα ευχαριστήριο γράμμα στην άγνωστη κυρία που τού χάρισε τη ζωή. Η Έλλη θα διαβάσει το γράμμα σοκαρισμένη, καθώς ο γραφικός του χαρακτήρας μοιάζει με εκείνον του νεκρού άντρα της. Η Άννα εργάζεται και αυτή στην "Επαφή". Μεγαλώνει μόνη της τον 8χρονο γιο της και έχει πικρή εμπειρία από τους άντρες που φοβούνται τη δέσμευση. Ένα βράδυ θα παραβεί τους κανονισμούς της "Επαφής" και θα σπεύσει στο σπίτι κάποιου που απείλησε ότι θα αυτοκτονήσει. Από λάθος όμως βρίσκεται στο σπίτι του Αλέξη, ο οποίος είναι διαφημιστής, γυναικάς, αδέσμευτος και πολύ γοητευτικός. Ο Μάριος είναι τηλεφωνητής στην "Επαφή" και μουσικός. Ύστερα από μια πρόσκληση να παίξει σαξόφωνο στο πάρτι ενός γάμου, θα γνωρίσει τη Λίνα, που δεν είναι άλλη από τη νύφη. Όταν η Λίνα καταλάβει ότι ο μέλλων σύζυγός της την απατάει, θα τα αφήσει όλα πίσω της και θα φύγει με τον Μάριο.

## Διανομή

### Έκτακτες συμμετοχές
* Ζωζώ Ζάρπα
* Ευτυχία Γιακουμή
* Απόστολος Σοφιανός
* Γεωργία Ζώη
* Κωνσταντίνος Λάγκος

## Επεισόδια

* Προβαλλόταν κάθε Τρίτη στις 22:50.
* Δεν προβλήθηκε επεισόδιο στις 20/12/2005 λόγω μετάδοσης των βραβείων *Πρόσωπα 2005*, και στις 28/3/2006 λόγω μετάδοσης των Μουσικών Βραβείων Αρίων 5.

## Παραπομπές


## Εξωτερικοί σύνδεσμοι
* ''Επαφή'' IMDb

Κατηγορία:Ελληνικές τηλεοπτικές σειρές
Κατηγορία:Τηλεοπτικές σειρές Mega
Μις Πολωνία

[μικρογραφία|320x320εσ| Γλυπτό ''Μις Πολωνία'' από τη σειρά ''Σάτιρες της Βαρσοβίας'' της Γιανίνα Μπρονιέφσκα, 1930, [Εθνικό Μουσείο της Βαρσοβίας.]]
Ο διαγωνισμός ομορφιάς **Μις Πολωνία** (πολωνικά: *Miss Polonia*) είναι διαγωνισμός ομορφιάς που διοργανώνεται στην Πολωνία από το 1929, με διαλείμματα το 1931, 1935–36, 1938–56 και 1959–82. Οι νικήτριες και οι επιλαχούσες του διαγωνισμού εκπροσωπούν την Πολωνία στους ακόλουθους διαγωνισμούς: Μις Υφήλιος, Miss International, Miss Intercontinental, Μις Γκραντ Ιντερνάσιοναλ, Μις Γη, Μις Κόσμος, Μις Ευρώπη, Μις Βαλτική Θάλασσα και World Miss University.

## Ιστορία
Το όνομα του διαγωνισμού επινοήθηκε από τον Ταντέους Μπόι-Ζελένσκι. Ο πρώτος διαγωνισμός, που διοργανώθηκε στη Βαρσοβία, έγινε στις 27 Ιανουαρίου 1929 στο ξενοδοχείο Polonia. Δέκα φιναλίστ επιλέχθηκαν, με βάση τις φωτογραφίες που υποβλήθηκαν.

Ο διαγωνισμός είναι ανοιχτός σε άτεκνες γυναίκες ηλικίας 18 έως 25 ετών, οι οποίες έχουν πολωνική υπηκοότητα και δεν έχουν εμφανή σημάδια ή τατουάζ στο σώμα τους.

Λίγες εβδομάδες μετά το διαγωνισμό του 1958, υπήρξαν αναφορές για την ανακάλυψη της σορού της Κριστίνα Ζίουα, της δεύτερης επιλαχούσας Μις Πολωνία (αργότερα αποδείχθηκε ότι την γυναίκα είχαν περάσει με κάποια άλλη). Ως αποτέλεσμα του περιστατικού, η φήμη του διαγωνισμού πληγώθηκε σοβαρά για πολλά χρόνια και οι τότε αρχές αρνήθηκαν να συνεχίσουν το διαγωνισμό. Το 1983, οι διαδικασίες ενεργοποιήθηκαν εκ νέου από τον Στανίσουαφ Τσεϊρόφσκι, τότε διευθυντή του πολιτιστικού ιδρύματος Stołeczna Estrada. Ο διαγωνισμός οργανώθηκε για λογαριασμό του Stołeczna Estrada από τον Γέζι Χμιελέφσκι, ο οποίος συνεργάστηκε με την ομάδα σύνταξης του *Express Wieczorny*. Το *Express...* (υπό τη διεύθυνση του αρχισυντάκτη Γέζι Γουκασιέβιτς) το 1984 έγινε ο μοναδικός διοργανωτής της διοργάνωσης, χωρίς το Estrada, ο οποίος, ως αποτέλεσμα της συμμαχίας μεταξύ Χμιελέφσκι και Γουκασιέβιτς, στερήθηκε τα δικαιώματα για την προετοιμασία του διαγωνισμού.

Το 2012, ο τελικός του Μις Πολωνία δεν πραγματοποιήθηκε για πρώτη φορά από το 1983. Η εκλογή της Μις Πολωνία 2012 πραγματοποιήθηκε σε γκαλά που διοργανώθηκε τον Φεβρουάριο του 2013, όπου τον τίτλο κέρδισε η Παουλίνα Κρουπίνσκα. Για τα επόμενα τρία χρόνια, το γραφείο διαγωνισμών προσπάθησε ανεπιτυχώς να διοργανώσει νέες εκδόσεις του διαγωνισμού. Στις 17 Νοεμβρίου 2015, ανακοινώθηκε ότι ο διαγωνισμός είχε συνδυαστεί με τον διαγωνισμό Miss Polski, για τη δημιουργία ενός εντελώς νέου διαγωνισμού ομορφιάς με νέο όνομα. Ο διαγωνισμός Miss Polski παρέμεινε με το όνομά του, με αποτέλεσμα να μην συμμορφωθεί με τους όρους της σύμβασης με το γραφείο της Μις Πολωνία, με αποτέλεσμα τη λύση της σύμβασης που είχε συναφθεί μεταξύ των φορέων δύο ημέρες πριν από τον τελικό του Miss Polski 2015.

Τον Απρίλιο του 2016, ανακοινώθηκε μια αλλαγή στη θέση της διευθύντριας του Μις Πολωνία - Γιαγκόντα Πιόντεκ-Βουοντάρτσικ, και ξεκίνησαν οι αιτήσεις και οι προετοιμασίες για τον διαγωνισμό Μις Πολωνία 2016. Ο διαγωνισμός διεξάγεται συνεχώς από το 2016.

## Νικήτριες του διαγωνισμού

## Παραπομπές


## Εξωτερικοί σύνδεσμοι

* Επίσημος ιστότοπος
* Από τα αρχεία Miss Polonia


Πολωνια Μις
Ταξιάρχες Μυτιλήνης Λέσβου

Οι **Ταξιάρχες** είναι οικισμός της Λέσβου στο Βόρειο Αιγαίο.

## Γεωγραφικά - ιστορικά στοιχεία
Οι Ταξιάρχες βρίσκονται στο βορειοανατολικό τμήμα του νησιού, στις παρυφές ενός κατάφυτου από ελιές λόφου και σε υψόμετρο 175 μέτρων με πανοραμική θέα προς τις ακτές της Μικράς Ασίας αλλά και το λιμάνι της Μυτιλήνης. Απέχουν περίπου 6 χλμ. Ν.-ΝΑ. από το λιμάνι ενώ βορειοανατολικά είναι η Βαρειά, νοτιοανατολικά το Αεροδρόμιο Μυτιλήνης και νότια η Αγία Μαρίνα. Το χωριό πήρε το όνομά του από την εκκλησία του Ταξιάρχη με το ιδιαίτερο ξυλόγλυπτο τέμπλο της και είναι γνωστό στην περιοχή για τις ταβέρνες του.

Η παλιά του ονομασία είναι **Καγιάνι** (*kaya*, γεν. *kayanin* = λόφος στα τουρκικά) και αναφέρεται για πρώτη φορά το 1773, σύμφωνα με καταγραφή του Α΄ κώδικα της Μητροπόλεως Μυτιλήνης. Την ίδια περίπου χρονολογία (1754) φέρει και μια οθωμανική επιγραφή σε βρύση που βρίσκεται πάνω από το παλιό γραφείο της κοινότητας. Στη φορολογική απογραφή του 1840 καταγράφονται 85 χριστιανικές οικογένειες, ενώ το 1908 οι οικογένειες αυξάνονται στις 160 περίπου. Στην ελληνική απογραφή του 1928 βρέθηκαν να μένουν στο χωριό 521 κάτοικοι, ενώ μεταπολεμικά ο πληθυσμός μειώθηκε. Το 1951 το χωριό είχε 464 κατοίκους και το 1981 373.

### Η εκκλησία των Ταξιαρχών
Ο Ιερός Ναός των Ταξιαρχών αποτελεί θρησκευτικό αξιοθέατο και κέντρο αναφοράς της γύρω περιοχής. Άρχισε να χτίζεται το 1903 και τέλειωσε το 1958, με βάση το γνωστό σχέδιο του αρχιτέκτονα Αργυρίου Αδαλή, που εφαρμόστηκε και στους ναούς του Αγίου Θεράποντα, της Παναγίας Ακλειδιού και της Γέννησης της Θεοτόκου Παναγιούδας. Από τις πηγές της περιοχής υδρεύτηκε από τη δεκαετία 1771 - 1880 και μετά η πόλη της Μυτιλήνης, έργο που αποδίδεται στον τότε αρχιναύαρχο του οθωμανικού στόλου Χασάν πασά Τζεζάερλη, του οποίου το όνομα έφεραν μέχρι πρότινος κάποιες από τις πηγές. Πρόκειται για σταυροειδή  ναό με τρούλο γοτθικού ρυθμού. Η εικόνα του Ταξιάρχη, με ύψος μεγαλύτερο από 2 μέτρα, κατασκευάστηκε από μαστίχα και κερί πριν 800 χρόνια περίπου ενώ ο Αρχάγγελος ήταν ζωγραφισμένος στον τοίχο της ανατολικής πλευράς του ναού. Το μέρος του τοίχου που είχε την τοιχογραφία του Αρχαγγέλου παρέμεινε άθικτο όταν χρειάστηκε να γίνει ο νέος μεγαλύτερος ναός.

## Διοικητικά στοιχεία
Αναφέρονται επίσημα, μετά την απελευθέρωση της Λέσβου, με την παλιά ονομασία από την Τουρκοκρατία ως *Καγιάνι* το 1918 στο ΦΕΚ 116Α - 28/05/1918 να ορίζεται έδρα της ομώνυμης νεοϊδρυθείσας κοινότητας. Το 1955 με το ΦΕΚ 287Α - 10/10/1955 μετονομάστηκε σε Ταξιάρχαι. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελούν κοινότητα που υπάγεται στην Δημοτική Ενότητα Μυτιλήνης του Δήμου Μυτιλήνης. Σύμφωνα με την απογραφή 2021 απογράφησαν 1.087 κάτοικοι ενώ με αυτήν του 2011 είχε 1.107 κατοίκους.

## Εξωτερικοί σύνδεσμοι

* Ταξιάρχες ( Καγιάνι ) Λέσβος στο https://www.youtube.com/.

## Σημείωση
Στη Λέσβο αλλά στον Δήμο Δυτικής Λέσβου και κοντά στον Μανταμάδο υπάρχει ο συνώνυμος οικισμός Ταξιάρχες.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Πυργί Λέσβου

Το **Πυργί** είναι οικισμός στο Βόρειο Αιγαίο και την Περιφερειακή Ενότητα Λέσβου.

## Γενικά στοιχεία
Το Πυργί βρίσκεται στο βορειοανατολικό τμήμα της Λέσβου, κοντά στις ανατολικές παραλίες του Κόλπου Γέρας, σε υψόμετρο 40 μέτρα. Απέχει περίπου 6 χλμ. δυτικά από το λιμάνι της Μυτιλήνης και μόλις 2 νοτιοδυτικά από τα Αλυφαντά. Στην παραλία στον κόλπο υπάρχει μικρό αλιευτικό καταφύγιο. Αναφέρεται επίσημα, μετά την απελευθέρωση της Λέσβου, το 1918 στο ΦΕΚ 98Α - 05/05/1918 να προσαρτάται στον τότε δήμο Μυτιλήνης. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Αλυφαντά, το Κέδρο και την Ουτζά αποτελούν την κοινότητα Αλυφαντών που υπάγεται στην Δημοτική Ενότητα Μυτιλήνης του Δήμου Μυτιλήνης. Σύμφωνα με την απογραφή 2021 απογράφησαν 154 κάτοικοι ενώ με αυτήν του 2011 είχε 161 κατοίκους. 

## Εξωτερικοί σύνδεσμοι

* Το λιμανάκι στο Πυργί, Λέσβος από το https://www.youtube.com/.

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Μοραγιάνης

Ο τίτλος **μοραγιάνης** (, 'αγιάνης του Μοριά') αναφέρεται στους πιο εξέχοντες προκρίτους του Μοριά κατά την Τουρκοκρατία. 

Ο τίτλος δεν τεκμηριώνεται σε τουρκικές πηγές, αλλά χρησιμοποιούνταν ανεπίσημα. Οι επαρχιακοί προεστοί της Πελοποννήσου συνέρχονταν δυο φορές το χρόνο στην έδρα του  πασά του Μοριά και εξέλεγαν δυο μοραγιάνηδες, που μαζί με δυο αγιάνηδες και τον δραγομάνο (διερμηνέα) του πασά αποτελούσαν το επαρχιακό συμβούλιο (το «Διβάνι του Μορέως»). Ο αριθμός των μοραγιάνηδων ανερχόταν σε 24 (κατά τον François Pouqueville) ή 30 (κατά τον Αθ. Γρηγοριάδη). 

Οι γνωστοί κατά καιρούς διατελέσαντες μοραγιάνηδες ήταν οι ακόλουθοι:

* Πανάγος Τζάνες (πριν τα Ορλωφικά)
* Ανδρουτσάκης Ζαΐμης (πριν το 1789)
* Ιωάννης Παπαγιαννόπουλος (Δεληγιάννης) (μετά το 1787)
* Σωτηράκης Λόντος (1799)
* Δημήτριος Τζάνες (αρχές 19ου αι.)
* Ανδρίκος Νοταράς (;)
* Άνθιμος Ανδριανόπουλος, πρωτοσύγκελος (1805)
* Γρηγόριος Παπαφωτόπουλος (ίσως το 1807, 1810)
* Ιωάννης Παπαγιαννόπουλος (Δεληγιάννης) (συνολικά 16 έτη, εκτελέστηκε το 1815)
* Θεόδωρος Παπαγιαννόπουλος (Δεληγιάννης) (1815)
* Σωτήρης Χαραλάμπης (1816)
* Ανδρέας Λόντος (Μάρτιος 1818)
* Παπαλέξης Οικονόμου (μετά το 1818)
* Γιαννούλης Καραμάνος (1821)

## Παραπομπές

## Πηγές
* 

Κατηγορία:Πρόκριτοι
Κατηγορία:Τουρκοκρατία στην Πελοπόννησο
Κριστίνα Σοκοουόφσκα (μοντέλο)

Η **Κριστίνα Σοκοουόφσκα** (πολωνικά: *Krystyna Sokołowska*, γενν. 1997) είναι Πολωνή μοντέλο, η οποία στέφθηκε Μις Πολωνία 2022.

## Βιογραφία
Η Σοκοουόφσκα κατάγεται από το Μπιαουίστοκ. Η μητέρα της, Άννα Σοκοουόφσκα, είναι Ρωσίδα και πριν μετακομίσει στην Πολωνία ήταν πρωταθλήτρια ΕΣΣΔ στη ρυθμική γυμναστική με την Σπαρτάκ Μόσχας. Ο πατέρας της Κριστίνα κατάγεται από το Μπιαουίστοκ. Η Κριστίνα, όπως και η μητέρα της, έκανε επίσης ρυθμική γυμναστική. Πήρε μέρος, μεταξύ άλλων, στον διαγωνισμό Μις Πονλαχία 2017, όπου έλαβε τη διάκριση «Μις Φωτογένεια». Η επόμενη επιτυχία της ήταν η πρόκριση στον διαγωνισμό Μις Γη 2019 (όπου ήταν στην πρώτη δεκάδα).

Στις 27 Μαΐου 2022, σε ηλικία 25 ετών, στέφθηκε Μις Πολωνία 2022. Την εποχή που στέφθηκε Μις Πολωνία, σπούδαζε σε δύο τομείς και εργαζόταν ως προπονήτρια ρυθμικής γυμναστικής με ενήλικες και παιδιά.

## Παραπομπές


Κατηγορία:Πολωνές μοντέλα
Κατηγορία:Πολωνές αθλήτριες της ρυθμικής γυμναστικής
Κατηγορία:Νικήτριες Μις Πολωνία
Κατηγορία:Πολωνοί ρωσικής καταγωγής
Παραδοσιοκρατία

[μικρογραφία|213x213εσ|Ο [Έντμουντ Μπερκ.]]
Η **παραδοσιοκρατία** ή **παραδοσιοκρατικός συντηρητισμός**, συχνά γνωστός ως **κλασικός συντηρητισμός**, είναι πολιτική και κοινωνική φιλοσοφία που τονίζει τη σημασία των υπερβατικών ηθικών αρχών, που εκδηλώνονται μέσω ορισμένων θεσπισμένων φυσικών νόμων τους οποίους υποστηρίζεται ότι η κοινωνία πρέπει να τηρεί. Σήμερα, τονίζει τις έννοιες του έθνους, του πολιτισμού, των εθίμων, των θρησκευτικών ριζών, της αναβίωσης της γλώσσας και γενικά της παράδοσης.

Η σημερινή παραδοσιοκρατία, πηγάζει από την φιλοσοφία του Έντμουντ Μπερκ, που συνδύαζε τον τότε κοινοβουλευτισμό με τον ιακωβιτισμό, αλλά και τις απόψεις του Ζοζέφ ντε Μαιστρ, που απέδιδε την περίοδο της Τρομοκρατίας που ακολούθησε την Γαλλική Επανάσταση, στην τότε ορθολογική αμφισβήτηση του Χριστιανισμού που επικρατούσε στην κοινωνία. Οι παραδοσιοκράτες, θεωρούν σημαντικότερους τους κοινωνικούς δεσμούς και την διατήρηση των προγονικών θεσμών, από αυτό που οι ίδιοι αντιλαμβάνονται ως υπερβολικό ορθολογισμό και ατομικισμό.

Το κράτος για τους παραδοσιοκράτες, θεωρείται μια κοινωνική προσπάθεια με πνευματικά και οργανικά χαρακτηριστικά, και πιστεύουν ότι κάθε θετική αλλαγή προκύπτει με βάση τις παραδόσεις της κοινότητας και όχι ως συνέπεια της αναζήτησης μίας πλήρους και σκόπιμης εναντίωσης σε συνθήκες του παρελθόντος. Θεωρούν την ηγεσία, την εξουσία και την ιεραρχία φυσικές ανάγκες για τους ανθρώπους.

## Παραπομπές


Κατηγορία:Παράδοση
Κατηγορία:Συντηρητισμός
Κατηγορία:Τορυισμός
Αγκάτα Μπιέρνατ

Η **Αγκάτα Μπιέρνατ** (πολωνικά: *Agata Biernat*, γενν. 2 Δεκεμβρίου 1989, Ζντούνσκα Βόλα) είναι Πολωνή χορεύτρια, γυμνάστρια και μοντέλο, η οποία στέφθηκε Μις Πολωνία 2017.

## Βιογραφία
Η Μπιέρνατ κατάγεται από την Ζντούνσκα Βόλα, έζησε στο Λοτζ για οκτώ χρόνια και αργότερα μετακόμισε στη Βαρσοβία. Από μικρή ασχολήθηκε με τον χορό και τον στίβο. Είναι καθηγήτρια χορού σε πολλά είδη χορού, συμπεριλαμβανομένου του χορού σε στύλο (pole dance), καθώς και γυμνάστρια φυσικής κατάστασης και προσωπική γυμνάστρια.

Το 2009, κέρδισε τον τίτλο της 1ης επιλαχούσας Μις Πολωνία. Στις 26 Νοεμβρίου 2017, στέφθηκε Μις Πολωνία και το 2018, εκπροσώπησε την Πολωνία στον διαγωνισμό Μις Κόσμος, όπου δεν κατάφερε να προκριθεί στις κορυφαίες 30 διαγωνιζόμενες.

Το 2014, εμφανίστηκε σε ένα από τα επεισόδια του προγράμματος διαγωνισμού μαγειρικής του TVN *Ugotowani*. Το 2018 πήρε μέρος στα μουσικά προγράμματα του TVP *Big Music Quiz* και *Jaka to melodia?*. Το 2019, η φωτογραφία της εμφανίστηκε στο εξώφυλλο του τεύχους Αυγούστου του περιοδικού *Playboy Polska*. Το 2022, είχε συμμετοχή στην ταινία *The Next 365 Days*, στην οποία εμφανίστηκε ως χορεύτρια σε στύλο.

## Παραπομπές


## Εξωτερικοί σύνδεσμοι
* 

Κατηγορία:Πολωνές χορεύτριες
Κατηγορία:Πολωνές μοντέλα
Κατηγορία:Νικήτριες Μις Πολωνία
Μπαρμπάρα Τατάρα

Η **Μπαρμπάρα Τατάρα-Κατσπέρσκα** (πολωνικά: *Barbara Tatara-Kacperska*, γενν. 29 Φεβρουαρίου 1984, Λοτζ) είναι Πολωνή σλαβολόγος και μοντέλο, η οποία στέφθηκε Μις Πολωνία 2007.

## Βιογραφία
Η Τατάρα γεννήθηκε στο Λοτζ, όπου αποφοίτησε από το 3ο Λύκειο του Λοτζ «Ταντέους Κοστσιούσκο». Στη συνέχεια, αποφοίτησε από τη Σχολή Σλαβικής Φιλολογίας του Πανεπιστημίου του Λοτζ. Δηλώνει πως έχει άπταιστη γνώση αγγλικών, σερβικών, ρωσικών και βουλγαρικών. Εργάζεται ως μοντέλο από το 2000. Στο διαγωνισμό Μις Γη 2007, βρέθηκε στις 15 κορυφαίες. Τον Ιούλιο του 2008, έλαβε μέρος στον διαγωνισμό ομορφιάς Μις Υφήλιος, που πραγματοποιήθηκε στο Βιετνάμ.

Στις 6 Ιουνίου 2009, παντρεύτηκε τον Ράφαου Κατσπέρσκι. Διαχειρίζεται μια επιχείρηση.

## Παραπομπές


## Εξωτερικοί σύνδεσμοι
* Επίσημος ιστότοπος του διαγωνισμού Μις Πολωνία 2007

Κατηγορία:Πολωνές μοντέλα
Κατηγορία:Νικήτριες Μις Πολωνία
Κατηγορία:Απόφοιτοι του Πανεπιστημίου του Λοτζ
Μαργκερίτ (Γκαρ)

Το **Μαργκερίτ** (, , ) είναι γαλλική κοινότητα στο νομό του Γκαρ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Γκαρ
Ουτζά Λέσβου

Η **Ουτζά** είναι οικισμός στο Βόρειο Αιγαίο και την Περιφερειακή Ενότητα Λέσβου.

## Γενικά στοιχεία
Η Ουτζά βρίσκεται στο βορειοανατολικό τμήμα της Λέσβου, σε υψόμετρο 170 μέτρα ενώ απέχει περίπου 5 χλμ. Δ.-ΒΔ. από το λιμάνι της Μυτιλήνης και μόλις 3 Β.-ΒΑ. από τα Αλυφαντά.  

Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Αλυφαντών. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Αλυφαντά, το Κέδρο και το Πυργί αποτελούν την κοινότητα Αλυφαντών που υπάγεται στην Δημοτική Ενότητα Μυτιλήνης του Δήμου Μυτιλήνης. Σύμφωνα με την απογραφή 2021 απογράφησαν 232 κάτοικοι ενώ με αυτήν του 2011 είχε 36 κατοίκους.  

## Παραπομπές


Κατηγορία:Χωριά της περιφερειακής ενότητας Λέσβου
Κατηγορία:Δήμος Μυτιλήνης
Βάξεβο

Το **Βάξεβο** (βουλγ. Ваксево) είναι ορεινό χωριό της δυτικής Βουλγαρίας, στον Δήμο Νεβέστινο της Επαρχίας Κιουστεντίλ. Τον Μάρτιο του 2024 ο πληθυσμός του χωριού ήταν 335 κάτοικοι έναντι 468 κατοίκων το 2013. Το υψόμετρο του χωριού είναι 571 μέτρα πάνω από την επιφάνεια της θάλασσας, ενώ η έκταση της διοικητικής του περιοχής είναι 44,715 τετραγωνικά χιλιόμετρα. Tο Βάξεβο διαρρέει ο χείμαρρος Ελεσνίτσα, τα νερά του οποίου χύνονται στον Στρυμόνα.

## Παραπομπές


## Εξωτερικοί σύνδεσμοι
* Το Βάξεβο στο ''Guide Bulgaria''

Βαξεβο
Γιαχίνοβο

Το **Γιαχίνοβο** (βουλγ. Яхиново) είναι μεγάλο ορεινό χωριό της δυτικής Βουλγαρίας, στον Δήμο Ντούπνιτσα της Επαρχίας Κιουστεντίλ. Τον Μάρτιο του 2024 ο πληθυσμός του χωριού ήταν 1.794 κάτοικοι έναντι 1.924 κατοίκων το 2013. Το υψόμετρο του χωριού είναι 663 μέτρα πάνω από την επιφάνεια της θάλασσας, ενώ η έκτασή του είναι 12,28 τετραγωνικά χιλιόμετρα. Tο Γιαχίνοβο διαρρέει ο χείμαρρος Τζούμπρενα ή Γιούμπρενα, τα νερά του οποίου χρησιμεύουν σε πολλούς κατοίκους του χωριού για να ποτίζουν τους κήπους τους ή και μεγαλύτερα χωράφια.

Το μοναδικό σχολείο στο Γιαχίνοβο είναι το κρατικό Δημοτικό σχολείο «Κύριλλος και Μεθόδιος», ονομασμένο από το όνομα των Αγίων Κυρίλλου και Μεθοδίου. Πολλά σπίτια του χωριού, όπως και άλλων γειτονικών χωριών, είναι κτισμένα κατά τον παραδοσιακό οθωμανικό τρόπο, με πέτρα και ξύλο. Το κεντρικό πανηγύρι του χωριού διεξάγεται κάθε έτος στις 14 Οκτωβρίου, οπότε πολλοί κάτοικοι από τα γύρω χωριά συγκεντρώνονται στο Γιαχίνοβο και γλεντούν με τοπικά φαγητά και παραδοσιακούς χορούς.

## Παραπομπές


## Εξωτερικοί σύνδεσμοι
* Το Γιαχίνοβο στο ''Guide Bulgaria''

Γιαχινοβο
Γκάμπριελ Μαγκαλιάες

O **Γκάμπριελ Μαγκαλιάες** (19 Δεκεμβρίου 1997), επίσης γνωστός απλώς ως **Γκάμπριελ**, είναι Βραζιλιάνος επαγγελματίας ποδοσφαιριστής που αγωνίζεται στη θέση του κεντρικού αμυντικού στην Άρσεναλ και στην εθνική ομάδα της Βραζιλίας.

Ξεκίνησε την επαγγελματική του καριέρα από την Αβαΐ και στη συνέχεια υπέγραψε στη Λιλ, όπου είχε δύο περιόδους δανεισμού, μία στην Τρουά και μία στην Ντιναμό Ζάγκρεμπ. Το 2020, υπέγραψε στην Άρσεναλ με πενταετές συμβόλαιο.

Εκπροσώπησε στο παρελθόν τη Βραζιλία σε επίπεδο κάτω των 20 ετών και κάτω των 23 ετών. Τον Αύγουστο του 2023, ο Γκάμπριελ έλαβε την πρώτη του κλήση στην εθνική ομάδα ηλικιωμένων της Βραζιλίας.

## Παραπομπές


Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Βραζιλίας Κ20
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Αβαΐ Φουτεμπόλ Κλούμπε
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές ΕΣ Τρουά ΑΚ
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Κόπα Αμέρικα 2024
Ζάμποκρατ

Το **Ζάμποκρατ** ή **Ζάμποκριτ** (βουλγ. Жабокрът) είναι χωριό της δυτικής Βουλγαρίας, στον Δήμο και την Επαρχία Κιουστεντίλ. Τον Μάρτιο του 2024 ο πληθυσμός του χωριού ήταν 656 κάτοικοι έναντι 691 κατοίκων το 2013 και 484 κατοίκων το 1920. Το υψόμετρο του χωριού είναι 469 μέτρα πάνω από την επιφάνεια της θάλασσας, ενώ η έκτασή του είναι 3,735 τετραγωνικά χιλιόμετρα. Το Ζάμποκριτ απέχει 62 χιλιόμετρα σε ευθεία γραμμή από την πρωτεύουσα της Βουλγαρίας Σόφια.

## Παραπομπές


## Εξωτερικοί σύνδεσμοι
* Το Ζάμποκριτ στο ''Guide Bulgaria''

Ζαμποκρατ
Σαμαρειτική Πεντάτευχος

Η **Σαμαρειτική Πεντάτευχος**, που μερικές φορές αποκαλείται **Σαμαρειτική Τορά** (εβραϊκά: תורה שומרונית *torah shomroniyt* ), είναι μια εβραϊκή εκδοχή της Πεντάτευχης, των πρώτων πέντε βιβλίων της Βίβλου, που χρησιμοποιήθηκε από τους Σαμαρείτες.

Οι μελετητές συμβουλεύονται τη Σαμαρειτική Πεντάτευχο όταν προσπαθούν να προσδιορίσουν την έννοια του αρχικού κειμένου της Πεντάτευχης για να συνεχίσουν την ανάπτυξη κειμενικών οικογενειών. Μερικοί από τους χειρόγραφους της Νεκράς Θάλασσας έχουν αναγνωριστεί ως κειμενικός τύπος της Πρωτοσαμαρειτικής Πεντάτευχης.

Οι πρακτικές των Σαμαρειτών βασίζονται στην εκδοχή τους για τα πέντε βιβλία του Μωυσή, τα οποία είναι ελαφρώς διαφορετικά από το Μασοριτικό Κείμενο ή το κείμενο των Ελληνικών Εβδομήκοντα. Ορισμένες διαφορές είναι μικρές, όπως η ηλικία των διαφορετικών ανθρώπων που αναφέρονται στη γενεαλογία, ενώ άλλες είναι σημαντικές, όπως η εντολή να είσαι μονογαμικός, που εμφανίζεται στο Σαμαρειτικό κείμενο (Διαβάστε Λευί 18:18).

Ιδιαίτερη σημασία έχει δοθεί στον *[[Rollo de Abisúa|κύλινδρο Abishua]]*, ο οποίος χρησιμοποιείται στη Σαμαρειτική Συναγωγή της Ναμπλούς. Οι Σαμαρείτες ισχυρίζονται ότι γράφτηκε από τον Αβισούα, τον δισέγγονο του Ααρών (1 Χρονικών 6:50) 13 χρόνια μετά την είσοδο στη γη του Ισραήλ υπό την ηγεσία του Ιησού του Ναυή, γιου του Ναυή. Ωστόσο, οι σύγχρονοι μελετητές έχουν σημειώσει ότι ο κύλινδρος φαίνεται να περιλαμβάνει υπολείμματα έργων διαφορετικών γραφέων από διαφορετικούς αιώνες, με το παλαιότερο κείμενο να χρονολογείται στον 12 αιώνα.

## Παραπομπές


Κατηγορία:Τορά
Κατηγορία:Πρώιμες εκδοχές της Βίβλου
Κατηγορία:Αρχαία Εβραϊκή λογοτεχνία
Κατηγορία:Κείμενα αποδιδόμενα στον Μωυσή
Αγκλέν

Το **Αγκλέν** (βουλγ. Ъглен) είναι χωριό της βόρειας Βουλγαρίας, στον Δήμο Λούκοβιτ της Επαρχίας Λόβετς. Τον Μάρτιο του 2024 ο πληθυσμός του χωριού ήταν 700 κάτοικοι έναντι 723 κατοίκων το 2013. Το υψόμετρο του χωριού είναι 166 μέτρα πάνω από την επιφάνεια της θάλασσας, ενώ η έκταση της διοικητικής του περιοχής είναι 43,79 τετραγωνικά χιλιόμετρα. Το χωριό είναι κτισμένο επί του ποταμού Βιτ, παραπόταμου του Δούναβη, και απέχει περίπου 40 χιλιόμετρα από τις πόλεις Πλέβεν και Λόβετς.

## Αξιοσημείωτα
* Κοντά στο χωριό υπάρχουν τουλάχιστον 20 σπηλιές.
* Το Ακρωτήριο Αγκλέν στις νήσους Νότιες Σέτλαντ πήρε την ονομασία του από το όνομα του χωριού.
* Το Αγκλέν είναι το μόνο χωριό της Βουλγαρίας του οποίου το όνομα αρχίζει με το βουλγαρικό γράμμα «Ъ».

## Παραπομπές


## Εξωτερικοί σύνδεσμοι
* Το Αγκλέν στο ''Guide Bulgaria''

Αγκλεν
Βασιλιόβο

Το **Βασιλιόβο** (βουλγ. Васильово) είναι χωριό της Βουλγαρίας, στον Δήμο Τέτεβεν της Επαρχίας Λόβετς. Τον Μάρτιο του 2024 ο πληθυσμός του χωριού ήταν 213 κάτοικοι έναντι 246 κατοίκων το 2013. Το υψόμετρο του χωριού είναι 706 μ. πάνω από την επιφάνεια της θάλασσας, ενώ η έκταση της διοικητικής του περιοχής είναι 43,92 τετραγων. χιλιόμετρα. Το Βασιλιόβο απέχει 90 χιλιόμετρα σε ευθεία γραμμή από την πρωτεύουσα της Βουλγαρίας Σόφια.

## Παραπομπές


## Εξωτερικοί σύνδεσμοι
* Το Βασιλιόβο στο ''Guide Bulgaria''

Βασιλιοβο
Θεώρημα Πιτό

right|thumb|Στο περιγεγραμμένο σε κύκλο τετράπλευρο <math>\rm AB\Gamma\Delta</math>, ισχύει ότι <math>{\rm AB} + {\rm \Gamma\Delta} = {\rm B\Gamma} + {\rm A\Delta}</math>.
Στην γεωμετρία, το **θεώρημα Πιτό** (αναφέρεται και ως **θεώρημα Pitot**) λέει ότι σε ένα τετράπλευρο περιγεγραμμένο σε κύκλο τα αθροίσματα των μηκών των απέναντι πλευρών του είναι ίσα.

Πιο συγκεκριμένα, σε ένα τετράπλευρο \rm AB\Gamma\Delta περιγεγραμμένο σε κύκλο, ισχύει ότι {\rm AB} + {\rm \Gamma\Delta} = {\rm B\Gamma} + {\rm A\Delta}.

Το θεώρημα παίρνει το όνομά του από τον Ανρί Πιτό που το δημοσίευσε το 1725. Το αντίστροφο του θεωρήματος αποδείχθηκε από τον J. B. Durrande το 1815 και από τον J. Steiner το 1846.

## Απόδειξη

Υπάρχουν διάφορες άλλες αποδείξεις του θεωρήματος, συμπεριλαμβανομένων μίας που χρησιμοποιεί εις άτοπον απαγωγή, το παραγγεγραμμένο κύκλο ενός τριγώνου το Πυθαγόρειο θεώρημα καθώς και την ανισότητα αριθμητικού και γεωμετρικού μέσου.

## Αντίστροφο

Αν σε ένα τετράπλευρο \rm AB\Gamma\Delta ισχύει ότι {\rm AB} + {\rm \Gamma\Delta} = {\rm B\Gamma} + {\rm A\Delta}, τότε το τετράπλευρο είναι περιγεγραμμένο. 

## Γενικεύσεις

### Σε παρεγγεγραμμένα τετράπλευρα
right|150px|thumb|Ισχύει ότι <math>{\rm AB} + {\rm B\Gamma} = {\rm \Gamma\Delta} + {\rm A\Delta}</math>.
Σε ένα παρεγγεγραμμένο τετράπλευρο \rm AB\Gamma\Delta όπως στο πλαϊνό σχήμα, ισχύει ότι
:{\rm AB} + {\rm B\Gamma} = {\rm \Gamma\Delta} + {\rm A\Delta}.

### Σε περιγεγραμμένα πολύγωνα
right|thumb|Το θεώρημα Πιτό για πολύγωνα λέει ότι το άθροισμα των μηκών των πράσινων πλευρών είναι ίσο με αυτό των μπλε.
Σε ένα περιγεγραμμένο πολύγωνο με 2n πλευρές, ισχύει ότι το άθροισμα των περιττών πλευρών είναι ίσο με το άθροισμα των άρτιων πλευρών. Πιο συγκεκριμένα, στο πολύγωνο {\rm P}_1, {\rm P}_2, \ldots, {\rm P}_{2n} ισχύει ότι 
:{\rm P}_1 {\rm P}_2 + {\rm P}_3 {\rm P}_4 + \ldots + {\rm P}_{2n - 1} {\rm P}_{2n} = {\rm P}_2 {\rm P}_3 + {\rm P}_4 {\rm P}_5 + \ldots + {\rm P}_{2n} {\rm P}_{1} = \tau,
όπου \tau η ημιπερίμετρος του πολυγώνου.

### Στερεομετρία
Το θεώρημα Πιτό γενικεύεται και για τετράεδρα.

## Εξωτερικοί σύνδεσμοι
* Διαδραστική εφαρμογή για περιγεγραμμένα και παρεγεγραμμένα τετράπλευρα στο Geogebra
* Διαδραστική εφαρμογή στο Geogebra
* Το θεώρημα Πιτό στο Cut The Knot.

## Δείτε επίσης
* Περιγεγραμμένο τετράπλευρο

## Παραπομπές


Κατηγορία:Τετράπλευρα
Γιώργος Ρόρρης

Ο **Γιώργος Ρόρρης** (Κοσμάς, 1963) είναι Έλληνας ζωγράφος, εκπρόσωπος της σύγχρονης παραστατικής ζωγραφικής.

## Βιογραφία
Γεννήθηκε στον Κοσμά Κυνουρίας το 1963. Σπούδασε ζωγραφική στην Ανωτάτη Σχολή Καλών Τεχνών με καθηγητές τον Παναγιώτη Τέτση και τον Γιάννη Βαλαβανίδη (1982-1987). Συνέχισε τις σπουδές του στην École nationale supérieure des Beaux-Arts του Παρισιού, στο εργαστήρι του  (1988-1991), με υποτροφίες του Ιδρύματος Βασίλη και Ελίζας Γουλανδρή και του Κοινωφελούς Ιδρύματος Αδελφών Π. Μπάκαλα.

Από το 1988 παρουσιάζει ατομικές εκθέσεις, ενώ έχει λάβει μέρος και σε ομαδικές εκθέσεις στην Ελλάδα και το εξωτερικό. Το 2001 η Ακαδημία Αθηνών τον τίμησε με το Βραβείο «Νέος Ζωγράφος κάτω των 40 ετών». Πέντε χρόνια αργότερα το Κοινωφελές Ίδρυμα «Αλέξανδρος Σ. Ωνάσης» του απένειμε τιμητική διάκριση για το σύνολο του έργου του. Έργα του βρίσκονται στη συλλογή της Εθνικής Πινακοθήκης, του Ιδρύματος Βασίλη και Ελίζας Γουλανδρή, του Μουσείου Σύγχρονης Τέχνης Κρήτης, και σε άλλες δημόσιες και ιδιωτικές συλλογές.

Ζωγραφίζει κυρίως την ανθρώπινη μορφή και εσωτερικούς χώρους. Η τοπιογραφίες του είναι σπανιότερες ενώ τα γυναικεία γυμνά κυριαρχούν στο έργο του από το 2000 και εξής. Στις συνθέσεις του αναπτύσσεται μία ιδιαίτερη σχέση ανάμεσα στην ανθρώπινη μορφή και τον χώρο ενώ ο χειρισμός του χρώματος καθορίζει την ατμόσφαιρα των έργων του.

## Ατομικές εκθέσεις

* *Γιώργος Ρόρρης*, Αίθουσα Τέχνης Μέδουσα, Αθήνα, 24 Φεβρουαρίου - 12 Μαρτίου 1988.
* *Γιώργος Ρόρρης* = *George Rorris*, Αίθουσα Τέχνης Μέδουσα +1, Αθήνα, 4 Μαρτίου - 3 Απριλίου 1993.
* *G. Rorris : Peintures 1993-1996*, Galerie Flak, Παρίσι, Γαλλία, 23 Μαΐου - 23 Ιουνίου 1996.
* *Γιώργος Ρόρρης: Ζωγραφική 1996-2000*, Αίθουσα Τέχνης Μέδουσα, Αθήνα, 14 Νοεμβρίου 2000 - 13 Ιανουαρίου 2001.
* *Γιώργος Ρόρρης: Πορτραίτα και Γυμνά*, Ελληνικό Ίδρυμα Πολιτισμού, Παράρτημα Ε.Ι.Π., Νέα Υόρκη, ΗΠΑ, 5 Φεβρουαρίου - 5 Μαρτίου 2004.
* *Γιώργος Ρόρρης: Ζωγραφική 2001-2007*, Αίθουσα Τέχνης Μέδουσα, Αθήνα, 20 Νοεμβρίου 2007 - 19 Ιανουαρίου 2008.
* *Συλλογή Σωτήρη Φέλιου. Γιώργος Ρόρρης: "Η κρυμμένη εικόνα"*, Φωκίωνος Νέγρη 16, Αθήνα, 3 Φεβρουαρίου - 27 Μαρτίου 2016.
* *Γιώργος Ρόρρης: Η Ευγένεια του Απέριττου* = *George Rorris: The Nobleness of Purity* = *George Rorris : la noblesse de l'épuré*, Μουσείο Σύγχρονης Τέχνης Άνδρου, Ίδρυμα Βασίλη και Ελίζας Γουλανδρή, Άνδρος, 4 Ιουλίου - 3 Οκτωβρίου 2021.
* *Γιώργος Ρόρρης, Γυναίκα: Έργα από τη Συλλογή Σωτήρη Φέλιου*, Πινακοθήκη Δήμου Κεντρικής Κέρκυρας & Διαποντίων Νήσων, Κέρκυρα, 8 Απριλίου - 31 Μαΐου 2022.

## Παραπομπές


## Εξωτερικοί σύνδεσμοι
* 
* 
* 
*

Κατηγορία:Έλληνες ζωγράφοι του 21ου αιώνα
Μπινέ (Χοτζαβέντ)

Το **Μπινέ** (αζερικά: Binə αρμενικά: Բինա) ή **Τουμί** (αρμενικά Տումի) είναι χωριό στην επαρχία Χοτζαβέντ του Αζερμπαϊτζάν, στην περιοχή του Ναγκόρνο Καραμπάχ. Το χωριό είχε αρμενική πλειοψηφία πριν από τον πόλεμο του Ναγκόρνο-Καραμπάχ του 2020, και είχε επίσης αρμενική πλειοψηφία το 1989. 

## Παραπομπές


Κατηγορία:Κατοικημένες περιοχές στην Επαρχία Χοτζαβέντ
Σουρούτς

Το **Σουρούτς** (τουρκικά: *Suruç)* ή **Πιρσούς** (κουρδικά: Pirsûs) είναι *[[μπελντέ]]* της επαρχίας Σανλιούρφα Η έκταση του είναι 744 km2, και ο πληθυσμός του είναι 100.961 (2022).  Βρίσκεται σε μια πεδιάδα κοντά στα σύνορα με την Συρία, 46 χιλιόμετρα (29 μίλια) νοτιοδυτικά της πόλης της Σανλιούρφα.

## Παραπομπές


Κατηγορία:Κατοικημένες περιοχές στην επαρχία Σανλιούρφα
Ντουρανκαϊά

Η **Ντουρανκαϊά** (τουρκικά: *Durankaya* κουρδικά: Silehya) είναι δήμος της επαρχίας Χακκιάρι στην Τουρκία.  Ο οικισμός κατοικείται από Κούρδους της φυλής Σιλεχί και είχε πληθυσμό 3.786 το 2023.

## Παραπομπές


Κατηγορία:Κατοικημένες περιοχές στην επαρχία Χακκιάρι
Σοτκ

Το **Σοτκ** (αρμενικά: Սոթք) είναι χωριό στο δήμο Βαρντενίς της περιφέρειας Γκεγαρκουνίκ της Αρμενίας. Το χωριό είναι γνωστό για τα ορυχεία χρυσού του.****

## Παραπομπές


Κατηγορία:Κατοικημένες περιοχές στην περιφέρεια Γκεγαρκουνίκ
Μοντινιάργκ

Το **Μοντινιάργκ** (, , ) είναι γαλλική κοινότητα στο νομό του Γκαρ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Γκαρ
Αλφρέντ Μπαρί

Ο **Αλφρέντ Μπαρί** (, 21 Ιανουαρίου 1839 – 1882) ήταν Γάλλος γλύπτης και γιος του διάσημου γλύπτη Αντουάν-Λουί Μπαρί. Δημιουργούσε κυρίως μπρούτζινα γλυπτά, όπως και ο πατέρας του.

Για το μεγαλύτερο μέρος της καριέρας του, ο Αλφρέντ αναγκαζόταν να εργάζεται με το όνομα του πατέρα του, χωρίς να μπορεί να υπογράφει τα δικά του έργα. Αυτή η πίεση διήρκεσε για δεκαετίες και οδήγησε σε ένταση στη σχέση πατέρα και γιου, η οποία, τελικά, κατέληξε σε ρήξη.

Ο Αλφρέντ Μπαρί ειδικευόταν σε ζωομορφικά μοτίβα, συχνά απεικονίζοντας άλογα, λιοντάρια και άλλα ζώα σε κίνηση. Παρά το γεγονός ότι το έργο του ήταν στη σκιά του πατέρα του, τα έργα του κέρδισαν αναγνώριση, μεταξύ των συλλεκτών μπρούτζινων γλυπτών.

## Συνδέσεις
* Εμίλ Γκιλεμίν

## Παραπομπές


## Δείτε επίσης
* Άραβας ίππος (Μπαρί)

Κατηγορία:Γάλλοι γλύπτες
Special Olympics Αθήνα 2011

Η *'Ειδική Θερινή Ολυμπιάδα 2011* ήταν μια αθλητική διοργάνωση που διεξήχθη στην Αθήνα. Η τελετή έναρξης των αγώνων πραγματοποιήθηκε στις 25 Ιουνίου 2011 στο Παναθηναϊκό Στάδιο και η τελετή λήξης πραγματοποιήθηκε στις 4 Ιουλίου 2011.

Πάνω από 7.500 αθλητές, από 185 χώρες, αγωνίστηκαν σε συνολικά 22 αθλήματα, συμπεριλαμβανομένων του υδάτινου και κλασσικού στίβου, τηςαντιπτέρισης, της καλαθοσφαίρισης, του Μπόουλινγκ, του κρίκετ, τζούντο, κανόε καγιάκ, χόκεί σάλας, χεριοσφαίρισης, γκολφ, πετοσφαίρισης, αντισφαίρισης, επιτραπέζιας αντισφαίρισης και ελαφροσφαίρισης.

## Παραπομπές


Κατηγορία:Πολυαθλητικές διοργανώσεις το 2011
Κατηγορία:Special Olympics